
Cum  sit  benigno  animo  nihil  jucundius  quam  conferre 
gratias ,  ita  grato ,  nihil  suavius  est  quam  referre.  Quam 
lubenter  igitur  hanc  occasionem  arripiam  agnoscendi 
quantum  tibi ,  Vir  optime ,  tot  nominibus  debeam ,  tute 
optime  judicabis.  Mihi  solum  superest  est  ut  dicamf 
summam  meam  spem  essef  ut  ego  te  aliquando  peritia , 
benevolentia ,  omnibus  denique  virtutibus ,  referam ,  tu 
vero  ut  diu  has  exerceas ,  non  magis  ad  tuam  laudem , 

quam  ad  generis  humani  decus  atque  honorem. — - F 'ac 
valeas. 

DISSERTATIO  MEDICA 

INAUGURALIS, 

DE 

FEBRE  FLAVA. 


AUCTORE  JOANNE  ERITH. 


Infelix  est  plurimumque  delendum  hunc 
morbum  tantam  curam  studiumque,  certe 
1  in  Britannia  nostra,  sibi  non  vindicasse, 
quantum  gravitas  ejus  manifeste  desideiat. 
Quae  enim  dicta  sunt  de  origine  ejus  ple¬ 
rumque  nimis  violenter  nimiaque  invidia 
dicta  sunt ;  quod  nihil  aliud  effecit  quam  ut 
faceret  homines  negligentes  in  causis  cura¬ 
tioneque  gravis  hujus  morbi  investigandis. 
Non  tanta  quidem  mea  experientia  est  ut 
possim  sententiam  firmam  de  febris  flavae 
origine  proponere :  res  enim  altis  tenebris 

adhuc  obvolvitur,  etsi  plurimum  factum  est 
a  Bancroft,  Jackson,  aliisque  quibusdam 
ad  rem  illustrandam.  Ex  horum  virorum 
libris  id  quod  ipse  novi,  magna  ex  parte,  de¬ 
rivatur.  Cogito  igitur  primum  causas  pro¬ 
ponere,  deinde  signa,  tum  Diagnosin  Prog- 
nosinque  et  aspectum  corporis  post  mortem, 
atque  ita  denique  ad  curationem  venire. 


DE  .CAUSIS, 

* 

In  tractando  de  causis  hujus  febris,  non 
possum  non  sentire  quantum  absit  ut  faci¬ 
am  modo  quo  res  tam  gravis  tractari  debet. 
Hoc  enim  argumentum  fortasse  acriores 
controversias  apud  scriptores  medicos  exci¬ 
tavit  quam  aliud  ullum  ;  neque  tamen  ad¬ 
huc  non  admodum  obscurum  est.  Hunc 
morbum  ex  contagio  non  oriri  vehementer 
credo  ;  sententiamque  maxime  verisimilem 
eam  esse  quae  morbum  ad  miasmata  ex  pa- 

ludibus  refert.  Quantum  autem  valeant  haec 
miasmata  in  febribus  movendis  notatum  est 
a  Lind,  Blaineque  et  Hunter.  Horum 
primus  ait  vix  unum  in  decem,  ex  ns  qui 
missi  sunt  ad  sedem  collocandam  in  insula 
Ballambangor  prope  Borneo,  post  primos  sex 
menses  superstitem  fuisse.  Idem  in  pagina 
nonagesima  nona  dissertationis  suae  de  mor¬ 
bis  Europaeorum  in  calidis  regionibus,  ut 
causam  magnae  hujus  pestilentiae  sequentia 
dicit,  “  that  from  October  till  April,  during 
“  the  north-east  monsoon,  the  wind  comes 
“  from  the  sea,  and  the  settlement  is  perfect- 
“  ly  healthy  ;  but  from  April  till  October, 
“  during  the  south-west  monsoon,  the  wind 
<c  blows  over  the  marshes  both  of  this  island 
“  and  Borneo,  and  produces  fevers  of  the 
“  most  malignant  nature,  which  frequently 
“  cut  off  the  patient  in  12  or  14  hours.”  Doc- 
tor  Blaine  quoque  dicit  quod,  in  classe  nos¬ 
tra,  vix  quisquam  hac  febre  correptus  est, 
praeter  eos  quibus  opera  data  est  lignum 
aquamque  colligendi,  quodque  in  plerisque 
potuit  referri  ad  aera  silvarum  paludumque. 

Denique  Doctor  Hunter  narrat  homines 
admodum  cito  aegrotare  solere  post  laborem 
dolia  aqua  implendi  ;  quae  dolia  plerumque 
in  humida  paludosaque  terra  collocantur ; 
atque  ita  ex  sexaginta  vel  septuaginta  qui 
hoc  opere  occupati  sunt,  interdum  ne  unum 
quidem  febrem  vitare.  Per  aestates  anno¬ 
rum  1817  et  1818  febris  pestiferae  naturae, 
quaeque  omnia  signa  ostendebat  (quantum 
colligere  potui)  febris  flavae,  in  insula  Ber- 
muda  accidit.  Haec  insula  autem  puritate 
aeris  semper  celebris  fuit,  quodque  desidera¬ 
bat  omnes  hos  morbos  qui  in  India  Occiden¬ 
tali  tantopere  semper  saevierunt.  In  pluri¬ 
bus  autem  partibus  ejtis  paludes  sunt  satis 
amplae,  terraque  in  quam  navalis  statio  con¬ 
structa  est  locaque  vicina  admodum  humilia 
sunt,  saepeque  mari  increscente  aestu  lavan¬ 
tur.  Calor  autem  per  dictas  aestates  major 
luit  quam  antea  unquam  cognitus  erat. 
Thermometrum  plerumque  inter  85°  et  90° 
fuit,  saepeque  prope  100°.  Febris  primum 
,  se  ostendit  ea  insula  in  qua  statio  navalis 
sita  est.  Sustulit  plerosque  ex  iis  qui  ope- 

ribus  superfuerunt,  quique  in  iisdem  occu¬ 
pati  sunt.  Ex  quatuordecim  autem  de  so¬ 
cietate  militari,  qui  nuper  ex  Anglia  adve¬ 
nerant,  duodecim  mortui  sunt ;  eademque 
vehementia  morbus  inter  milites  legionis 
sexagesimae  secundae  in  anno  1817,  et  le¬ 
gionis  quintae  decimae  in  1818  saeviit. 
In  proxima  autem  legione  etiam  plures  mor¬ 
tui  sunt,  ideo  fortasse  quia  altera  legio  diu¬ 
tius  in  insula  fuerat  antequam  morbus  ince¬ 
pit.  Perpauci  ex  indigenis,  pro  rata  parte, 

mortui  sunt.  Ut  autem  colligantur  alia  tes- 

* 

timonia  potestatis  miasmatum  ex  paludibus 
ad  movendas  febres,  solum  referam  ad  opera 
Joannis  Pringle  Equitis,  Doctorisque 
Clarke.  Potest  nunc  rogari  quae  sit  na¬ 
tura  origoque  et  principia  horum  miasma¬ 
tum  ;  utrum  sint  vapores  purae  aquae,  an 
hi  vapores  cum  aliquibus  ex  iis  materiis 
quae  solum  formant  conjungantur.  Ex  iis 
sententiis  prior  sustenta  est  quibusdam 
auctoribus  non  parvi  nominis ;  sed  si  hoc 
verum  est,  quapropter  nautae  febribus  non 
magis  objiciuntur  ubi  navigant  quam  in 

portu.  Bene  cognitum  est  nautas  ple¬ 
rumque,  si  non  semper,  optima  valetudine 
ubi  navigant  frui :  id  quod  notatum  est 
Doctoribus  Lind  et  Blaine.  Tuto  autem 
affirmari  potest  aera  maritimum  multo  ma¬ 
gis  onerari  vaporibus  aquosis  quam  Medi¬ 
terraneus,  quia  multo  major  vaporatio  neces- 
se  est  fiat  ex  ingenti  facie  aquae  quam  un¬ 
quam  accidit  ex  superficie  terrae  aqua  non 
contectae.  Inde  colligi  potest  puram  aquam 
in  quacumque  forma  sit,  in  aere  communi 
febres  non  movere,  exhalationesque  ex  palu¬ 
dibus,  si  ex  simplici  aqua  constarent,  innocu¬ 
as  fore  ;  atque  ita  necesse  esse  aliquid  aliud 
accedat  quod  pestiferas  proprietates  iisdem 
praebeat.  Discrimina  autem  inter  composi¬ 
tionem  solorum  paludosorum  aliorumque 
parva  sunt.  Secundum  recentissimas  che- 
micorum  investigationes,  vulgare  solum  ex 
sequentibus  rebus  constat;  ex  terris  calca¬ 
riis  siliciisque  et  argillaceis,  quibus  interdum 
accedunt  magnesia  oxidumque  ferri,  atque 
adeo  res  vegetabiles  animalesque  variis  ra¬ 
tionibus,  cum  salibus  quibusdam  et  aqua. 

Harum  rerum  rationes  plurimum  distant, 
siquidem  longe  plus  aquae  rerumque  vege¬ 
tabilium  et  animalium,  pro  rata  parte,  in  so¬ 
lis  paludosis  est  quam  in  siccis.  Cum  vero 
res  fossiles  in  vaporem  converti  non  possint, 
certe  nullo  calore  cui  aer  communis  aut  ter¬ 
ra  naturaliter  objecta  est,  manifestum  est 
malos  affectus  miasmatum  ex  rebus  fossili¬ 
bus  quae  in  solo  sunt  pendere  non  posse. 
Rursus  ars  cliemica  docet  omnia  corpora  or¬ 
ganica,  si  modo  calor  et  humiditas  adsunt, 
incipere  resolvi  in  principia  sua,  simul  atque 
eorum  vita  deleta  fuerit,  exque  iis  varios 
spiritus  formari,  quales  sunt  nitrogenium, 
hydrogenium,  acidum  carbonicum,  et  iis  si¬ 
milia.  Igitur  ex  magna  copia  plantarum 
bestiorumque  quae  reperiuntur  in  paludibus, 
constat  aerem  certe  continere,  praeter  com¬ 
munem  aerem  humiditatemque,  plures  va¬ 
pores  qui  emissi  sunt  ex  rebus  vegetabilibus 
animalibusque  per  decompositionem.  Quo¬ 
niam  igitur  febris  quae  ex  miasmate  oritur 
neque  ex  humiditate  proficisci  potest,  sequi¬ 
tur  ut  ex  rebus  animalibus  vegetabilibusque 

in  principia  sua  resolutis  proficiscatur.  Cum 
vero  opiniones  communes  de  causa  febris  fla¬ 
vae  breviter  dixerim,  progrediar  nunc  ad 
ejusdem  signa  proferenda. 


DE  SIGNIS . 

Hic  morbus,  ubi  endemicus  est,  juniores- 
que  afficit  quibus  plenus  habitus  corporis  est, 
quique  Indiam  Occidentalem  ex  regione  ma¬ 
gis  temperata  nuper  advenerunt,  pessimam 
suam  formam  exhibet.  Ubi  res  ita  se  habet, 
animadvertimus  primum  aliquid  inquietu¬ 
dinis,  cum  levi  sensu  frigoris  nauseaque ; 
pulsus  arteriarum  validus  est ;  magnus  calor; 
facies  oculique  rubent  ;  dolor  ventriculum 
infestat  ;  lingua  sordibus  crassis  albidisque 
contegitur  :  his  brevi  accedunt  bilis  vomi¬ 
tio  primum  flavi  coloris,  deinde  viridis.  Ut 
procedit  morbus,  materia  quae  vomitu  ejici¬ 
tur  nigrescit,  dolor  calorque  intenduntur, 
assidua  vigilia  est,  saepe  cum  delirio.  Haec 

accessio  vocata  est  inflammatoria.  Perstat 
horas  triginta  et  duas  ;  interdum  etiam  ad 
septuaginta  et  duas  producitur,  pendetque, 
ut  verisimile  est,  ex  inflammatione,  praeci¬ 
pue  cerebri,  vel  ex  circuitu  sanguinis  per¬ 
turbato,  qui  accessiones  febrium  semper  pro¬ 
trahit.  Post  hanc  igitur  accessionem  remis¬ 
sio  est,  sub  qua  plurima  signa  leniuntur,  ae- 
gerque  in  meliore  spe  esse  putatur ;  pulsus 
magis  naturalis  est,  cutis  frigidior  humidior- 
que,  et  animus*  si  antea  perturbatus  est,  se 
recipit ;  cerebrum  autem  et  ventriculus  pri¬ 
ore  accessione  magis  laesa  sunt  quam  ut  tam  + 
cito  reficiantur,  omnisque  spes  plerumque 
brevis  est  atque  vana.  Mgev  nunc  quie¬ 
tus,  vel  potius  torpidus,  evadit,  nisus  ad  vo¬ 
mendum,  ex  pressura  super  ventriculum* 
Vel  ex  assumpto  cibo,  renovantur,  summum¬ 
que  periculum  ostendunt.  Haec  altera  ac¬ 
cessio  sequitur,  quae  fortasse,  tanquam  prior, 
exacerbationem  ostenderet,  nisi  aegri  irri¬ 
tabilitas  pene  exhausta  esset,  idemque  sum¬ 
ma  imbecillitate  teneretur.  Nunc  vero  ca¬ 
lor  corporis  pulsusque  arteriarum  interdum 

minores  sunt  quam  ipsa  sanitate ;  color  au¬ 
tem  et  dolor  in  ventriculo  ingentes  sunt, 
nisus  ad  vomendum,  quos  pessimis  exem¬ 
plis  singultus  sequitur,  assidui  sunt,  ejectio- 
nesque  crebrae  sunt  materiae  quae  faeces 
eoffeae  representant  ex  ventriculo  et  ex  in¬ 
testinis.  Ubi  autem  cerebrum  magisquam 
ventriculus  laesum  est,  haec  signa  non  fere 
occurrunt ;  sed  loco  eorum  sopor  cum  con¬ 
vulsionibus  faciei  corporisque.  Ad  ulti¬ 
mum  vero  jam  ventum  esse  ostendunt  pete- 
cliiae  super  cutem,  urinae  dejectionumque 
odor  putridus,  imbecillus  intermittensque 
pulsus,  cum  spiritu  laborioso  membrorum¬ 
que  frigore. 

DE  DIAGNOSL 


Duo  solum  morbi  sunt  quibus  cum  febris 
flava  confundi  potest,  pestis  scilicet  et  ty¬ 
phus.  Calores  autem  qui  necessarii  sunt  ad 
febrem  flavam  movendam  pesti  plane  inimi¬ 
ci  sunt ;  atque  ita  bene  cognitum  est  pes¬ 
tem  nunquam  reperiri  in  regionibus  inter- 
tropicis,  ibi  ubi  febres  flava  summas  suas 
strages  edit.  Ad  hoc  bubones  quoque  et 
anthraces  pestem  pene  semper  comitan¬ 
tur,  id  quod,  si  excepimus  tumorem  quen- 
dam  glandularum  parotidarum,  in  febre  fla¬ 
va  nunquam  accidit.  In  peste  quoque  ho¬ 
mo  interdum  nullas  febriles  notas  ab  initio 
protinus  ostendit ;  in  febre  flava  rursus  ve¬ 
hemens  accessio  febrilis  semper  comitatur. 
Huic  accedit  quod  Africani  non  tam  ob¬ 
noxii  sunt  febri  flavae  quam  Europaei  ;  dum 
in  peste  nullum  tale  discrimen  reperitur. 

Quod  ad  typhum  pertinet,  plerumque  in 
frigida  tempestate  urget,  qua  febris  flava 
plane  extinguitur :  prior  quoque  morbus 
robustos  juvenesque  minus  vehementer  af¬ 
ficere  putatur,  quibus  posterior  pene  semper 
pestiferus  est.  Ad  hoc  verus  typhus  nun¬ 
quam  se  remittere  animadvertitur ;  febris 
autem  flava  non  raro  in  febrem  plane  remit¬ 
tentem  convertitur.  * 


DE  PROGNOSE 


De  modo  periculi  judicandum  erit  ex  ra¬ 
tione  auctae  excitationis  generalis,  vitiique 
propriarum  partium,  quarum  illaesa  fabrica 
ad  vitam  necessaria  est,  ut  cerebri,  ut  ven¬ 
triculi,  ut  jocinoris.  Excitatio  autem  vitia¬ 
ta,  signaque  actionis  vehementis  quae  inde 
proficiscuntur,  nunquam  paria  sunt  per  to¬ 
tum  corpus.  Hoc  accidit  ex  actione  partiali 
causarum  morbi  excitantium,  utque  propriis 


DE.  FEBRE  FLAVA. 


13 


partibus  recta  admoveantur,  atque  ex  varia 
facultate,  quam  varia  organa  habent,  susti¬ 
nendi  pares  modos  auctae  excitationis  im¬ 
becillitati  sque  sequentis,  sine  quo  sana  fa¬ 
brica  functionesve  partis  deleantur. 


DE  CURATIONE. 


Quoniam  hic  morbus  ab  initio  protinus 
omnes  notas,  easque  vehementissimas,  in¬ 
flammationis  generalis  ostendit,  oportet  pri¬ 
mum  mittere  sanguinem,  idque  statim  co- 
pioseque.  Credo  enim  in  plerisque  exem¬ 
plis  nos  posse  febrem  curtare  missione  san¬ 
guinis  copiosa ;  quod  si  non  tam  felices  su¬ 
mus,  tamen  verisimilLimum  est  fore  ut  hoc 
modo  febris  brevior  sit  minusque  molesta. 
Doctor  Bancroft  dixit  copiam  sanguinis 
qui  mitti  debet  esse  a  viginti  et  quatuor  ad 
triginta  uncias  horis  viginti  et  quatuor,  vel 
etiam  duodecim,  ab  ipsa  accessione.  Doctor 

Jackson  autem  mittere  solebat  duas  libras 
interdum  tres  vel  quatuor ;  et  ad  valetudi¬ 
narium  societatis  militaris  apud  Barbadoes 
nunquam  minus  quam  tres,  saepe  quatuor 
vel  quinque,  et  interdum  sex  libras  mitte¬ 
bat.  Vena  autem  iterum  adaperta  est  post 
breve  tempus,  sanguinisque  librae  quatuor 
iterum  detractae,  ita  ut  decem  librae  sangu¬ 
inis  horis  viginti  et  quatuor  missae  sint. 
Non  opus  est  dicere,  ut  inquit  Jackson, 
hoc  tum  demum  factum  fuisse,  cum  morbus 
vehementissimus  fuit,  omniaque  signa  con¬ 
gestionem  inflammationemque  in  cerebro  os¬ 
tenderunt.  Post  sanguinis  missionem,  ad 
sensum  impatibilem  ardentis  caloris  per  to¬ 
tum  corpus  levandum,  frigida  aqua  extrin¬ 
secus  admota  tuta  atque  efficax  reperta  est. 
Adhibenda  autem  cura  est  ne  aeger  ex  hac 
frigescat ;  siquidem  multum  periculi  acci¬ 
dere  potest  ex  magna  copia  sanguinis  a 
summa  cute  ad  partes  internas  propulsa, 
maximeque  ad  cerebrum  ;  ad  hoc  vehemens 
reactio  corporis  fieri  potest,  quae  accessio¬ 
nem  non  intendere  et  protrahere  vix  potest. 

Quidam  praeceperunt  admistos  simul  'spiri¬ 
tus  meraciores  et  aquam ;  qui  manifeste  cor¬ 
pus  magis  frigefaciunt,  perniciosi  autem  esse 
possunt  si  aeger  vapores  inhalat.  Frigida 
aqua  potui  data  plurimum  valere  reperitur, 
moderando  ingentem  calorem  coporis,  vehe¬ 
mentiamque  generalis  actionis  febrilis.  Ni¬ 
hil  autem  magis  corpus  irritat  quam  mag¬ 
nus  coitus  stercoris  in  intestinis,  qui  omnia 
signa  hujus  morbi  intendit.  Hoc  ubi  acci¬ 
dit  medicamentum-  purgans  statim  dandum 
est ;  qualis  est  submurias  hydrargyri  cum 
jalapa  gambogiave  aut  scammonia.  Si  res 
exigit,  hoc  iterum  iterumque  adhibendum 
est,  ita  ut  duae  tresve  dejectiones  quotidie 
fiant,  donec  febris  superata  est  De  vomi¬ 
toriorum  autem  usu  magna  controversia 
fuit.  Doctor  Bancroft  sequentibus' causis 
vituperat.  Ait  primum  haec  nihil  conferre 
ad  tollendam  nauseam ;  siquidem  hoc  sig- 
mum  raro  ex  cibis  non  concoctis  in  ventri¬ 
culo  proficiscitur,  sed  saepius  ex  sympathia 
inter  ventriculum  cerebrumque,  vel  ex  in¬ 
flammatione  tunicarum  ventriculi,  quas 

causais  vomitoria  tollere  nullo  pacto  possunt. 
Ad  hoc  aegrum  vomere  non  posse  sine 
magno  nisu,  per  quem  robora  franguntur, 
circuitusque  sanguinis  intenditur,  et  major 
copia  sanguinis  ad  caput  propellitur,  ubi 
plurimum  mali  efficere  potest.  Hae  ratio¬ 
nes  videntur  esse  validissimae  contra  vomi¬ 
toriorum  usum ;  quinetiam,  non  modo  non 
vomitorium  dare ;  sed  ventriculi  irritatio¬ 
nem  omnibus  modis  lenire  debemus.  Hoc 
consilio  optimum  est  opium,  cujus  dimidi¬ 
um  granum  brevibus  intervallis  dandum 
est;  alvus  enematis  solicitanda  est;  mag¬ 
num  vesicatorium  epigastrio  injiciendum ; 
aegerque  prohibendus  est  ne  quid  cibi  ca¬ 
piat,  siquidem  quam  maxime  exigua  copia 
hujus  in  ventriculo  nisus  ad  vomendum 
semper  movet*  In  dando  autem  opio  sum-* 
ma  cura  opus  est ;  ut  quod,  si  nimia  copia 
datur,  delirium  atque  soporem,  quae  pariter, 
si  non  magis,  ipso  vomitu  periculosa  sunt, 
movere  possit.  Remedia  autem  sudorifica 
vix  magis  idonea  sunt  in  F  ebre  Flava  quam 
vomitoria ;  si  enim  sudores  non  movent 


DE  FEBRE  FLAVA. 


17 


(id  quod  interdum  accidit)  alios  affectus 
excitare  possunt  admodum  perniciosos,  qui¬ 
que  omnia  signa  adaugent,  accessionemque 
producunt.  Ubi  judicamus  primam  accessio¬ 
nem  jam  finitam  fuisse,  neque  esse  reditu¬ 
ram,  vel  certe  cerebrum  ventriculum  que 
minus  affecta  fuisse  quam  ut  sequentia  sta¬ 
dia  periculosa  sint,  possumus  tunc  ad  corti¬ 
cem  Peruvianum  confugere  ;  qui  ita  dandus 
est  ut  ventriculo  quam  minime  noceat :  sic 
enim  hoc  organon  ad  proprias  functiones 
redit,  corpus  corroboratur,  febrisque  reditus 
praecavetur.  Quod  ad  Hydrargyrum  vero 
pertinet,  si  ita  datur  ut  ptyalismum  moveat, 
multum  inter  se  medici  dissentiunt.  Hoc 
remedium  enim  plurimum  valere  in  curanda 
febre,  ubi  ptyalismum  movet,  dubitari  non 
potest ;  quoniam  vero  alia  remedia  habemus 
quae  corpori  minus  actione  eorum  nocent, 
melius  erit  ab  Hydrargyro  abstinere  donec 
caetera  experti  sumus.  In  plerisque  enim 
qui  ex  hac  febre  se  recipiunt,  ptyalismus  re¬ 
creationem  retardat,  multasque  molestas  a£ 

fectiones  movet  linguae  orisque  et  gutturis, 
cum  aliis  malis  affectibus,  ut  agnoscunt  ii 
ipsi  qui  usum  Hydrargyri  potissimum  de¬ 
fendunt.  Coctor  Warren  opere  suo  quod 
editum  est  anno  mdccxl  haec  omni  ag¬ 
noscit,  recentiorque  scriptor,  Coctor  Ban- 
croet,  ita  inquit,  “  That  he  is  not  yet  con- 
“  vinced  of  the  supposed  benefit  of  this  prac- 
“  tice,  for,  if  it  sliould  be  even  true  as  it  is 
“  pretended,  that  those  in  whom  salivation 
‘  •  can  be  excited  generally  recover,  I  do  not 
perceive  that  one  could  thence  fairly  infer 
“  that  their  recovery  was  affected  Jby  the 
“  salivation.”  Cr  Ilusu  ait  ut,  ubi  huic  soli 
remedio  confisum  est,  plures  quam  dimidia 
pars  eorum  qui  admissi  sunt  in  valetudina¬ 
rium  urbanum  apud  Philadelphiam  mortuos 
esse.  Insuper  unus  ex  optimis  defensoribus 
usus  Hydrargyri  in  hoc  morbo,  Coctor  Chis- 
holm,  propemodurn  victima  praejudicii  sui 
factus  est ;  dixit  enim  nihil  praeter  Plydrar- 
gyrum  utile  esse ;  ex  qua  opinione  ita  se 
tractavit  ut  pene  ad  mortem  ductus  sit,  ne- 

que  servatus  est  nisi,  Hydrargyro  relicto,  ad 
aliam  cur  ationem  (ut  opinor  sanguinis  mis¬ 
sionem)  se  commisit,  unde  brevi  pristinam 
bonam  valetudinam  recuperavit. 

